CELEX: 32007R1304
Language: hr
Date: 2007-11-07 00:00:00
Title: Uredba Komisije (EZ) br. 1304/2007 od 7. studenoga 2007. o izmjeni Direktive Vijeća 95/64/EZ, Uredbe Vijeća (EZ) br. 1172/98, Uredbe (EZ) br. 91/2003 i Uredbe (EZ) br. 1365/2006 Europskog parlamenta i Europskoga vijeća u odnosu na uspostavu NST 2007 kao jedinstvene klasifikacije prevezenih roba određenim načinom prijevoza

07/Sv. 025
            
            
               HR
            
            
               Službeni list Europske unije
            
            
               45
            
         32007R1304
   
               L 290/14
            
            
               SLUŽBENI LIST EUROPSKE UNIJE
            
            
               07.11.2007.
            
         
      UREDBA KOMISIJE (EZ) br. 1304/2007
   od 7. studenoga 2007.
   o izmjeni Direktive Vijeća 95/64/EZ, Uredbe Vijeća (EZ) br. 1172/98, Uredbe (EZ) br. 91/2003 i Uredbe (EZ) br. 1365/2006 Europskog parlamenta i Europskoga vijeća u odnosu na uspostavu NST 2007 kao jedinstvene klasifikacije prevezenih roba određenim načinom prijevoza
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 95/64/EZ od 8. prosinca 1995. o statističkim izvješćima u vezi prijevoza robe i putnika morem (1), a posebno njezin članak 12.,
   uzimajući u obzir Uredbu Vijeća (EZ) br. 1172/98 od 25. svibnja 1998. o statističkim izvješćima u vezi s cestovnim prijevozom robe (2), a posebno njezin članak 3., stavak 4.,
   uzimajući u obzir Uredbu (EZ) br. 91/2003 Europskog parlamenta i Vijeća od 16. prosinca 2002. o statistici željezničkog prijevoza (3), a posebno njezin članak 4., stavak 5.,
   uzimajući u obzir Uredbu (EZ) br. 1365/2006 Europskog parlamenta i Vijeća od 6. rujna 2006. o statistici prijevoza robe na unutarnjim vodnim putovima (4), a posebno njezin članak 9.,
   budući da:
   
               (1)
            
            
               Sukladno Direktivi 95/64/EZ, Uredbi (EZ) br. 1172/98 i Uredbi (EZ) br. 91/2003 klasifikacija robe za statistiku prijevoza (NST/R) koristi se za klasifikaciju prevezene robe u statistici o morskom prijevozu, statistici o teretnom cestovnom prijevozu i statistici o željezničkom prijevozu.
            
         
               (2)
            
            
               Sukladno Uredbi (EZ) br. 1365/2006 za klasifikaciju robe prevezene unutarnjim vodenim putovima koristi se NST/R ili NST 2000 rev. 2.
            
         
               (3)
            
            
               U lipnju 2007. Ekonomska komisija Ujedinjenih naroda za Europu (UNECE) usvojila je novu revidiranu inačicu NST 2000 (NST 2007) u svrhu usklađenosti s revidiranim NACE-om (Statistička klasifikacija ekonomskih djelatnosti u Europskoj zajednici).
            
         
               (4)
            
            
               U svrhu pružanja komparativne statističke pokrivenosti roba prevezenih svim predmetnim oblicima prijevoza neophodno je usvojiti NST 2007 kao jedinstvenu klasifikaciju prevezenih roba svim predmetnim oblicima prijevoza; ovo bi se trebalo primjenjivati na države članice prilikom prikupljanja nacionalnih podataka kao i na Komisiju prilikom širenja statističkih informacija o prevezenoj robi.
            
         
               (5)
            
            
               Direktivu 95/64/EZ, Uredbu (EZ) br. 1172/98, Uredbu (EZ) br. 91/2003 i Uredbu (EZ) br. 1365/2006 treba stoga na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Odbora za statistički program osnovanog Odlukom Vijeća 89/382/EEZ, Euratom (5),
            
         DONIJELA JE OVU UREDBU:
   Članak 1.
   Izmjena Direktive 95/64/EZ
   Prilog III. Direktivi 95/64/EZ zamijenjen je tekstom u Prilogu ovoj Uredbi.
   Članak 2.
   Izmjena Uredbe (EZ) br. 1172/98
   Prilog D Uredbi (EZ) br. 1172/98 zamijenjen je tekstom u Prilogu ovoj Uredbi.
   Članak 3.
   Izmjena Uredbe (EZ) br. 91/2003
   Prilog J Uredbi (EZ) br. 91/2003 zamijenjen je tekstom u Prilogu ovoj Uredbi.
   Članak 4.
   Izmjena Uredbe (EZ) br. 1365/2006
   Prilog F Uredbi (EZ) br. 1365/2006 zamijenjen je tekstom u Prilogu ovoj Uredbi.
   Članak 5.
   Razina detalja u statistici Zajednice
   Prva razina klasifikacije NST 2007 (20 razreda) koristi se za klasifikaciju tipa robe.
   Članak 6.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od referentne 2008. godine, s podacima za 2008. godinu.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. studenoga 2007.
      
         
            Za Komisiju
         
         Joaquín ALMUNIA
         
         
            Član Komisije
         
      
   
   
      (1)  SL L 320, 30.12.1995., str. 25. Direktiva kako je zadnje izmijenjena Odlukom Komisije 2005/366/EZ (SL L 123, 17.5.2005., str. 1.).
   
      (2)  SL L 163, 6.6.1998., str. 1. Uredba kako je zadnje izmijenjena Uredbom (EZ) br. 1893/2006 Europskog parlamenta i Vijeća (SL L 393, 30.12.2006., str. 1.).
   
      (3)  SL L 14, 21.1.2003., str. 1. Uredba kako je izmijenjena Uredbom Komisije (EZ) br. 1192/2003 (SL L 167, 4.7.2003., str. 13.).
   
      (4)  SL L 264, 25.9.2006., str. 1. Uredba kako je zadnje izmijenjena Uredbom Komisije (EZ) br. 425/2007 (SL L 103, 20.4.2007., str. 26.).
   
      (5)  SL L 181, 28.6.1989., str. 47.
   PRILOG
   
      NST 2007
   
   
               Razred
            
            
               Opis
            
         
               01
            
            
               Proizvodi poljoprivrede, lova i šumarstva, riba i riblji proizvodi
            
         
               02
            
            
               Ugljen i lignit; sirova nafta i prirodni plin
            
         
               03
            
            
               Metalne rude i ostali rudarski proizvodi, treset, uran i torij
            
         
               04
            
            
               Prehrambeni proizvodi, pića, duhan
            
         
               05
            
            
               Tkanine i tekstilni proizvodi, koža i kožni proizvodi
            
         
               06
            
            
               Drvo i proizvodi od drva i pluta (osim namještaja); artikli od slame i pletarskih materijala; drvna celuloza, papir i papirnati proizvodi; tiskani materijali i snimljeni mediji
            
         
               07
            
            
               Proizvodi od koksa i rafiniranih naftnih proizvoda
            
         
               08
            
            
               Kemikalije, kemijski proizvodi i umjetna vlakna; proizvodi od gume i plastike; nuklearno gorivo
            
         
               09
            
            
               Ostali nemetalni mineralni proizvodi
            
         
               10
            
            
               Kovine i izrađeni metalni proizvodi, osim strojeva i opreme
            
         
               11
            
            
               Strojevi i oprema d. n.; uredska oprema i računala; električni strojevi i aparati d. n.; radio, televizijska i komunikacijska oprema i aparati; medicinski, precizni i optički instrumenti; ure i satovi
            
         
               12
            
            
               Prijevozna oprema
            
         
               13
            
            
               Namještaj i ostala proizvedena roba d. n.
            
         
               14
            
            
               Sekundarne sirovine; komunalni otpad i ostali otpad
            
         
               15
            
            
               Pošta, paketne pošiljke
            
         
               16
            
            
               Oprema i materijali za prijevoz robe
            
         
               17
            
            
               Roba koja se premješta tijekom preseljenja kućanstava i poslovnih prostora;
               prtljage prevezena zasebno od putnika; motorna vozila koja se premještaju zbog popravka; ostala nekomercijalna roba d. n.
            
         
               18
            
            
               Grupirana roba: različite vrste robe koje se prevoze zajedno
            
         
               19
            
            
               Neidentificirana roba; roba koja se iz bilo kojeg razloga ne može identificirati i zbog toga ne može i odrediti skupina 1. – 16.
            
         
               20
            
            
               Ostala roba d.n.